Document ID: 32000R2085

Kommissionens forordning (EF) nr. 2085/2000
af 2. oktober 2000
om tilladelse til overførsel mellem de kvantitative lofter for tekstilvarer og beklædningsgenstande med oprindelse i Republikken Indien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved Kommissionens forordning (EF) nr. 1987/2000(2), særlig artikel 7, og
ud fra følgende betragtninger:
(1) Af aftalememorandummet mellem Det Europæiske Fællesskab og Republikken Indien om arrangementer for markedsadgang for tekstilvarer, paraferet den 31. december 1994(3), fremgår det, at Kommissionen velvilligt vil overveje eventuelle anmodninger fra Indiens regering om "ekstraordinær fleksibilitet".
(2) Republikken Indien fremsatte anmodning herom den 28. januar 2000.
(3) De af Republikken Indien ønskede overførsler falder inden for rammerne af de fleksibilitetsbestemmelser, der er omhandlet i artikel 7 og fastsat i bilag VIII til forordning (EØF) nr. 3030/93.
(4) I henhold til stk. 2 i aftalememorandummet gav Indien den 1. december 1999 WTO meddelelse om binding af tolden for de i aftalememorandummet aftalte positioner.
(5) Indiens meddelelse af 1. december 1999 stemmer ikke fuldt ud overens med aftalememorandummet. Drøftelser mellem de to parter har imidlertid ført til gensidig forståelse. Det er derfor hensigtsmæssigt at imødekomme anmodningen delvis og frigive de øvrige ekstraordinære overførsler, så snart Indien har ændret sin meddelelse til WTO for så vidt angår de toldpositioner, for hvilke Indien har erklæret at ville indføre maksimumstoldsats.
(6) De i denne forordning fastsatte foranstaltninger er i overensstemmelse med udtalelse fra Tekstiludvalget, der er nedsat ved artikel 17 i forordning (EØF) nr. 3030/93 -
UDSTEDT FØLGENDE FORORDNING:
Artikel 1
Overførsler mellem de kvantitative lofter for tekstilvarer med oprindelse i Republikken Indien tillades for kontingentåret 2000 som nærmere fastsat i bilaget til denne forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. oktober 2000.

Labels: 3
18
1